
Støtteerklæring til de streikende på 453-avtalen
Norsk Arbeidsmandsforbund uttrykker vår fulle støtte til Fagforbundet, FO og medlemmene som streiker på 453-avtalen.
Vi støtter de streikendes kamp for en lønn å leve av, et løft for de lavtlønte og rettferdige tillegg for ubekvem arbeidstid. Alle arbeidstakere fortjener en lønn det går an å leve av, og de som jobber kveld, natt og helg, må få rimelig kompensasjon for belastningen dette innebærer. 
Dette er grunnleggende krav som står sentralt også i vårt arbeid, og som angår arbeidsfolk på tvers av bransjer og yrkesgrupper. Kampen mot lavlønn og for mindre lønnsforskjeller er en viktig felles oppgave for hele fagbevegelsen.
Norsk Arbeidsmandsforbund står sammen med dere!
Med solidarisk hilsen
Brede Edvardsen

